Earpova vendeta
<s>Earpova vendeta  (; doslovno "Pohod Earpove osvete") bila je potraga koju je pokrenuo zamjenik američkog federalnog šerifa Wyatt Earp, zajedno sa pomoćnicima (federalnom potjerom), nastojeći pronaći odmetničke Kauboje () za koje je vjerovao da su mu bili osakatili brata Virgila Earpa i ubili brata Morgana Earpa.</s><s>Braća Earp su bila napadnuta u znak odmazde za smrt tri Kauboja u obračunu kod O.K. Corrala 26. oktobra 1881.</s><s>Od 20. marta do 15. aprila 1882 federalna potjera je pretraživala jugoistočni dio Okruga Cochise na Teritoriji Arizona nastojeći pronaći osumnjičane za napade na Virgila i Morgana.</s><s>Nekoliko osumnjičenih je sud pustio na slobodu, dijelom zbog pravnih grešaka, a u drugim slučajevima zato što su im drugi Kauboji svojim iskazima davali alibi.</s><s>Do tog trenutka se Wyatt oslanjao na pravnu državu kao sredstvo da ishodi pravdu za braću.</s><s>Nakon toga je smatrao da stvari mora uzeti u svoje ruke.</s>

<s>20. marta, dva dana nakon Morganovog ubistva, su Wyatt, njegova braća Warren i James, Doc Holliday, te još dva zamjenika pratila Virgila i njegovu suprugu Allie do želježničke stanice u Bensonu, gdje ih je čekao vlak za Kaliforniju.</s><s>Tamo su saznali da su osumnjičeni Ike Clanton i Frank Stilwell još uvijek u Tucsonu.</s><s>Wyatt je promijenio planove i ostao sa Virgilom sve do Tucsona.</s><s>Nakon što se Virgil te noći ukrcao u vlak, Wyatt je kraj vlaka primjetio dva čovjeka za koje je vjerovao da su Clanton i Stilwell.</s><s>On i njegovi ljudi su počeli goniti i na kraju su ubili Stilwella.</s><s>Drugi čovjek je uspio pobjeći.</s><s>Kada je sljedeće jutro pronađeno Stilwellovo truplo, tucsonski mirovni sudac je izdao naloge za hapšenje petoro ljudi osumnjičenih za njegovo ubistvo.</s><s>Kada su se Earp i zamjenici vratili u Tombstone, Johnny Behan, šerif Okruga Cochise, je primio telegram koji ga je izvijestio o nalozima iz Tucsona.</s><s>Pokušao je petorku iz naloga uhapsiti, ali su ga oni jednostavno ignorirali.</s><s>Umjesto toga su napustili grad sa nalozima za hapšenje Curly Bill Brociusa i drugih kauboja.</s>

<s>Behan je nakon toga formirao vlastitu potjeru koja se sastojala od privremenih zamjenika Phineasa Clantona, Johnnyja Ringa i oko dvadesetak Kauboja i lokalnih rančera.</s><s>Oni su na temelju naloga pokušavali uhapsiti Earpa i njegovih pet zamjenika.</s><s>Brojčano jača šerifova potjera je u nekoliko navrata došla blizu, ali nikada nije uspjela uhapsiti Earpovu potjeru; potonja je primala pomoć od lokalnih biznismena i rančera, te je čak objavila pismo u tombstonskim novinama izrugujući se Behanu.</s><s>Na kraju je uspjela ubiti još tri čovjeka - posljednji od njih je bio Brocius.</s><s>15. aprila su Earpovi konačno napustili teritoriju Arizone i sklonili se na Teritoriju Novog Meksika.</s>

<s>Izvori</s>

<s>Liteatura</s>

<s>1882
Historija SAD (1865–1918)
Kriminal u SAD
Američki folklor
Arizona</s>

